L-Air Malta qiegħda toffri skont ta’ 20 fil-mija fuq id-destinazzjonijiet kollha għal dawk li jattendu il-fiera annwali tal-AMITEX Holiday Show fl-MFCC. Fi stqarrija, il-linja nazzjonali tal-ajru qalet li tariffi one-way jibdew biss minn €44 u jinkludi t-taxxi u ħlasijiet oħrajn. L-Air Malta qalet li din il-fiera hija sinonima mal-aqwa offerti fuq vjaġġi fil-gżira u din is-sena se taħhbat mat-tnedija tar-rotot il-ġodda tal-Air Malta lejn il-bliet fit-Tramuntana tal-Italja ta’ Parma u Venezja. Il-prezzijiet għal dawn iż-żewġ destinazzjonijiet se jibdew minn €58 one-way. Il-prezz jinkludi t-taxxi u ħlasijiet oħrajn iżda l-passiġġieri jistgħu jibbenefikaw minn skont ulterjuri ta’ 20% jekk jibbukjaw bejn it-3 u s-6 ta’ April. L-offerta hija valida għal vjaġġar bejn il-15 ta’ Ottubru u l-15 ta’ Diċembru u l-biljetti jistgħu jinxtraw direttament mill-istand tal-Air Malta fl-AMITEX Holiday Show.